Müqəddəs Nikomed kilsəsi

Müqəddəs Nikomed kilsəsi (alm. St.Nikomedes Kirche‎) — Ştaynfurt şəhərində yerləşən Roma-Katolik kilsəsi. Tarixi Kilsə 1885-ci ildə sökülmüş olan Borqhorst Abbatlığının keçmiş kollegial kilsəsinin yerində yerləşir. 1885-1889-cu illər arasında Hilqer Hertel (Böyük) tərəfindən inşa edilmişdir. Bina Neoqotika üslubunda bir zal kilsəsidir və yonulmuş daş fasadlara malikdir. Kilsənin qülləsi 99 metr hündürlüyündədir və buna görə də Reyindəki Müqəddəs Antonio Bazilikası (102,5 metr) və Billerbekdəki Ludqerusdom (100 metr) qüllələrindən sonra Münsterland bölgəsində üçüncü ən hündür kilsə qülləsidir. Müqəddəs Nikomed kilsəsinin ən qiymətli dini əşyası qızıl xaçıdır. Bu xaç "Borghorster Stiftskreuz" adlanır. Bu Vestfaliyadakı ən qiymətli Otton dövrü zərgərlik əsərlərindən biridir. Mənşəyi məlum deyil. O, XI əsrdə yaradılmışdır. Taxta bir özəyə malikdir və ön tərəfi qızıl lövhə, arxa tərəfi isə mis lövhə ilə örtülmüşdür. Xaç 29 oktyabr 2013-cü ildə kilsədən oğurlanmışdır. 2017-ci ilin fevral ayında bir neçə milyon avroya sığortalanmış bu sənət əsəri geri qaytarıldı. Onu oğramış üç Bremenli bir neçə il həbs cəzasına məhkum edildi. 2018-ci ildə təqdimat və təhlükəsizlik qaydalarının həyata keçirilməsindən sonra sənət əsəri kilsəyə qaytarıldı. Müqəddəs Nikomed Kilsəsinin 40-dan çox pəncərəsi (sahələri) var ki, bunlar müxtəlif rəssamlar tərəfindən rənglənmişdir. Monastır şapelindəki pəncərələr 1968-ci ildə rəssam Frans Heilmann tərəfindən yaradılmışdır. Kilsə orqanı xüsusi sifarişlə düzəldilib və onun 68 əyləci var. İstinadlar Xarici keçidlər Die Kirche St. Nikomedes auf der Website der Kirchengemeinde (alm.)